**K I V O N A T**

***a VÁROSSTRATÉGIAI, IDEGENFORGALMI ÉS SPORT BIZOTTSÁG***

***2021. szeptember 28-i ülésének nyilvános jegyzőkönyvéből***

**43/2021. (IX.28.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a herényi Szent György templomnál a közterületi parkolókban időkorlátos parkolás kerüljön bevezetésre parkométer (parkoló tárcsa) alkalmazásával 2 óra időtartamra.
2. A Bizottság egyetért azzal, hogy a Kismezei utcában a Boldog Brenner János Általános Iskola és Gimnázium bővítése során a Szombathelyi Egyházmegye beruházásában K+R parkolók (parkolósáv) kerüljenek kialakításra a diákok gyors és biztonságos szállítása érdekében.
3. A Bizottság egyetért azzal, hogy a Kodály Zoltán utca 2-4. körüli útszakasz az óramutató járásával ellentétes irányban egyirányúsítva legyen.
4. A Bizottság egyetért azzal, hogy a Szombathely lakott terület elejét, végét jelző tábla a Nárai-Külső u. – Temesvár u. kereszteződéséhez áthelyezésre kerüljön.
5. A Bizottság egyetért azzal, hogy a Krúdy Gyula utcában a Rumi út felé haladóan, a Gazdag Erzsi Óvoda épületétől kezdődően a Szalónak utcáig megállási tilalom legyen bevezetve.
6. A Bizottság az előterjesztésben foglaltak alapján egyetért azzal, hogy az Engels Frigyes utca forgalmi rendje a továbbiakban is változatlanul maradjon.
7. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András polgármester

Horváth Soma alpolgármester

Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője/

**Határidő:** 1, 3, 4, 5. pont esetén: 2021. november 30.

2, 6. pont esetén: azonnal

A kivonat hiteléül:

Szombathely, 2021. szeptember 28.

/: Iváncsics Lívia :/

jegyzőkönyvvezető